Valstybinė energetikos reguliavimo taryba

NUTARIMAS

DĖL BALTPOOL UAB TAIKOMŲ ĮKAINIŲ UŽ energijos išteklių biržos operatoriaus teikiamAS paslaugAS ENERGIJOS IŠTEKLIŲ BIRŽOS ŠILUMOS AUKCIONų DALYVIAMS derinimo

2025 m. balandžio 24 d. Nr. O3E-589

Vilnius

Vadovaudamasi Lietuvos Respublikos energijos išteklių rinkos įstatymo
8 straipsnio 1 dalies 7 punktu, atsižvelgdama į Energijos išteklių biržos operatoriaus BALTPOOL UAB 2025 m. kovo 21 d. raštą Nr. SD-250137 bei Valstybinės energetikos reguliavimo tarybos Duomenų analizės ir vertinimo departamento Kainodaros skyriaus 2025 m. balandžio 14 d. pažymą Nr. O5E-451 „Dėl BALTPOOL UAB taikomų įkainių už energijos išteklių biržos operatoriaus teikiamas paslaugas energijos išteklių biržos šilumos aukcionų dalyviams derinimo“, Valstybinė energetikos reguliavimo taryba n u t a r i a:

1. Derinti BALTPOOL UAB 2025 m. kovo 21 d. raštu Nr. SD-250137 pateiktą biržos dalyviams taikomą prekybos BALTPOOL UAB energijos išteklių biržos šilumos aukcionų segmente įkainį – 29,51 Eur/1000 MWh (be PVM).

2. Nustatyti, kad šio nutarimo 1 punktu suderintas įkainis taikomas nuo 2025 m. gegužės 1 d.

3. Pripažinti Valstybinės energetikos reguliavimo tarybos 2021 m. lapkričio 11 d. nutarimą Nr. O3E-1468 „Dėl BALTPOOL UAB taikomų įkainių už energijos išteklių biržos operatoriaus teikiamas paslaugas energijos išteklių biržos šilumos aukcionų dalyviams derinimo“ netekusiu galios nuo 2025 m. gegužės 1 d.

4. Informuoti, kad šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Pirmininkas	Renatas Pocius